Olimlar davolab bo‘lmaydigan saraton rivojlanishining asosiy sababini ma’lum qildi

Kimyogar Nil Kellex boshchiligidagi olimlar RAS genlarida mutatsiyani aniqlash texnologiyasini yaratdi. Bu genlarda mutatsiyaning paydo bo‘lishi saratonni keltirib chiqaruvchi asosiy omil hisoblanadi. Bu haqda “RIA Novosti” xabar berdi.

RAS oilasidagi genlar normal holatda hujayralar o‘sishi va o‘limini boshqaruvchi oqsillarni saqlaydi. Mutatsiya holatida oqsillar doimiy faol holatga o‘tadi, bunda hujayralar nazoratsiz o‘sadi va tarqaladi hamda zararli shishlarni yuzaga keltiradi. Kellexning aytishicha, bu jarayonni to‘xtatishi mumkin bo‘lgan dorilar hali mavjud emas.
RAS mutatsiyasi bilan barcha saraton kasalliklarining 30 foizi, xususan, oshqozonosti bezi saratonida 95 foiz va yo‘gon ichak saratonida 45 foiz holat bog‘langan.